ལོག་འཚོ་

ལོག་འཚོ་ཞེས་པ་ནི་ནང་པ་སངས་རྒྱས་པའི་ཆོས་ལུགས་ནང་གི་ཐ་སྙད་ཅིག་ཡིན་ཞིང་། དགེ་སློང་དང་དགེ་སྦྱོང་། བྱང་ཆུབ་སེམས་དཔའ་རྣམས་ཀྱིས་སྤང་དགོས་པའི་འཚོ་བའི་ཐབས་ངན་པ་ཞིག་ལ་ཟེར། འདི་ནི་གཙོ་བོ་རྙེད་པ་དང་བཀུར་སྟི་ཐོབ་པའི་ཆེད་དུ་ཆོས་ལྟར་བཅོས་པ་དང་། གཞན་ལ་ཁྲོ་བ་སོགས་མི་དགེ་བའི་ལས་ལ་བརྟེན་ནས་འཚོ་བ་སྒྲུབ་པའི་ཐབས་ལ་གོ
ལོག་འཚོའི་ངོ་བོ།
"གཞན་ལ་ཁྲོས་པའི་རྙེད་པ་ཐོབ་པའི་ལོག་འཚོ་ལ་བརྟེན་ནས་ཡུན་རིང་པོ་གསོན་དུ་མི་རུང་ངོ་། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤོག་ངོས་ ༡༣༤<ཞེས་གསུངས་པ་ལྟར། ལོག་འཚོ་ནི་གཞན་ལ་གནོད་པ་བྱས་པའི་སྒོ་ནས་རྙེད་པ་བསྒྲུབ་པའི་འཚོ་བའི་ཐབས་ངན་པ་ཞིག་ཡིན།
"ལོག་འཚོ་ལ་བརྟེན་པས་ཡུན་རིང་བོར་གསོན་པ་ནི་ཤིན་ཏུ་མི་རུང་སྟེ།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༥༦༤ ཞེས་གསུངས་པ་ལྟར། ལོག་འཚོ་ནི་ཉེས་པ་ཚབས་ཆེན་གྱི་འཚོ་ཐབས་ཤིག་ཡིན་པར་བསྟན།
ལོག་འཚོའི་དབྱེ་བ།
ལོག་འཚོ་ལྔ། རིན་ཆེན་ཕྲེང་བ་ལས། "ཚུལ་འཆོས་རྙེད་དང་བཀུར་སྟིའི་ཕྱིར། །དབང་པོ་སྡོམ་པར་བྱེད་པ་སྟེ། །ཁ་གསག་རྙེད་དང་བཀུར་སྟིའི་ཕྱིར། །ཚིག་འཇམ་སྔར་ནི་སྨྲ་བའོ། །གཞོག་སློང་དེ་ནི་ཐོབ་བྱའི་ཕྱིར། །གཞན་གྱི་རྫས་ལ་བསྔགས་བྱེད་པའོ། །ཐོབ་ཀྱིས་འཇལ་བ་རྙེད་པའི་ཕྱིར། །མངོན་སུམ་གཞན་ལ་སྨོད་པའོ། །རྙེད་པས་རྙེད་པ་རྣམ་འདོད་པ། །སྔར་ཐོབ་པ་ལ་བསྔགས་བྱེད་པའོ། །"ཞེས་དང་། "དེ་དག་ལ་སོགས་པའི་ལོག་འཚོའི་ཉེས་པའང་།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༥༦༥ཞེས་ལོག་འཚོ་ལྔ་བསྟན་ཏེ།དྲན་པ་ཉེར་གཞག་ལས། "གང་དུ་འཚོ་བ་ལོག་པ་ནི། །ཅུང་ཟད་ཙམ་གྱིས་འཚོ་འགྱུར་བ། །དེ་ནི་བཤང་འཇིམ་ནུབ་གྱུར་ནས། །སྲིན་བུ་རྣམས་ཀྱིས་ཟ་བར་འགྱུར། །"ཞེས་གསུངས་པ་བཞིན། "དེས་ན་ལོག་འཚོ་དང་བཅས་པའི་རྙེད་པ་མ་གྲུབ་པས་དེང་ཉིད་ཤི་བ་ནི་ཆེས་མཆོག་ཡིན་གྱི་ལོག་འཚོ་ལ་བརྟེན་ནས་ཡུན་རིང་དུ་གསོན་པ་ནི་དེ་ལྟ་མ་ཡིན་ནོ་ཞེས་ཤེས་པར་བྱས་ནས། ལོག་འཚོ་དང་འདྲེས་པའི་རྙེད་པ་དུག་བཞིན་སྤང་བར་བྱའོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༥༦༥ཞེས་གསུངས་སོ། །

ཚུལ་འཆོས། རྙེད་པ་དང་བཀུར་སྟིའི་ཆེད་དུ་དབང་པོ་སྡོམ་པ་ལྟར་བཅོས་པ།

ཁ་གསག རྙེད་བཀུར་གྱི་ཆེད་དུ་ཚིག་འཇམ་པོ་སྨྲ་བ།

གཞོག་སློང་། གཞན་གྱི་རྫས་ལ་བསྔགས་པ་བྱེད་པ།

ཐོབ་འཇལ། མངོན་སུམ་དུ་གཞན་ལ་སྨོད་པ།

རྙེད་པས་རྙེད་པ་ཚོལ་བ། སྔར་ཐོབ་པ་ལ་བསྔགས་པ་བྱེད་པ།
རིན་ཆེན་ཕྲེང་བ་ལས། "ཁ་གསགས། ཚུལ་འཆོས། རྙེད་པས་རྙེད་ཚོལ། ཐོབ་འཇལ། གཞོག་སློང་དང་ལྔར་བསྡུས་ཏེ་གསུངས་སོ། །"ཞེས་དང་། "བདག་གསོན་པོའི་ཚེ་འདི་འདོད་པས་དེ་རིང་མ་ཤི་བས་དགའ་སྙམ་ན། བདག་དང་བད༷ག་ལྟ༷་བུ་སུ་ཡིན་ཀྱང་ཡུན༷་རི༷ང་པོ་ལོ་མང་པོར་མ་ཤི་བར་གན༷ས་ པར་གྱུར༷་ཀྱང༷་འཆི༷་བའི༷་སྡུག༷་བསྔལ༷་དེ༷་ཉིད༷་མི་མྱོང་བའི་ཐབས་མེད་པས་མྱོང་དགོས་པ་ཡི༷ན་པས་ལོག་འཚོས་གསོན་པ་ལས་དེང་ཉིད་ཤི་བས་དགའ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤོག་ངོས་ ༣༢༨ཞེས་གསུངས།
"ལོག་འཚོ་དེ་ཡང་མདོ་ལས་དབང་པོ་དྲུག་གི་ཡུལ་ལ་ཞེན་ཚད་ལོག་འཚོ་ཡིན་པར་གསུངས།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤོག་ངོས་ ༣༢༨ ཞེས་གསུངས།
ལོག་འཚོའི་ཉེས་དམིགས།
ཚེ་འདིའི་ཉེས་དམིགས། "བདག་ནི་རྙེད་པ་མེད་པར་དེང་ཉིད་དུ་ཤི་ཡང་སླའི་གཞན་ལ་གནོད་པའི་སྒོ་ནས་ལོག་འཚོ་དང་ལྡན་ཞིང་ཡུན་རིང་དུ་གསོན་པ་ནི་མི་རུང་སྟེ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤོག་ངོས་ ༡༠༡ ཞེས་གསུངས་པ་ལྟར། ལོག་འཚོས་གསོན་པ་ལས་དེ་རིང་ཤི་བས་ལེགས་པར་བསྟན།

ལོག་འཚོ་སྤང་དགོས་པའི་རྒྱུ་མཚན།
རྙེད་པ་ལ་སྙིང་པོ་མེད་པ། "རྨི་ལམ་དུ་ལོ་བརྒྱར་བདེ་བ་མྱོང་བ་རྨིས་ནས་སད་པར་གྱུར་པ་གང་ཡིན་པ་དང་། གཞན་ཞིག་ཡུད་ཙམ་བདེ་བ་མྱོང་བ་རྨིས་ནས་སད་པར་གྱུར་པ་གང་ཡིན་པ་སད་པར་གྱུར་པའི་ཚེ་དེ་དག་གཉིས་ཀ་ལའང་བདེ་བ་དེ་ནི་ཕྱིར་འོང་བ་མེད་པ་དེ་བཞིན་དུ།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤོག་ངོས་ ༡༣༥ ཞེས་རྙེད་པ་ལ་སྙིང་པོ་མེད་པར་བསྟན།

འཆི་ཁར་མི་ཕན་པ། "རྙེད་པ་མང་པོ་ཐོབ་པར་གྱུར་ཏེ། དེ་ལ་ཡུན་རིང་པོའི་དུས་སུ་བདེ་བ་སྤྱད་ཀྱང་འཆི་བའི་དུས་སུ་ཆོམ་པོས་ཕྲོགས་པ་ཇི་བཞིན་དུ་གོས་མེད་པའི་སྒྲེན་མོ་དང་། ནོར་མེད་པའི་ལག་པ་སྟོངས་པར་འགྲོ་དགོས་སོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤོག་ངོས་ ༡༣༥ཞེས་གསུངས།

སྡིག་པ་འཕེལ་བ། "རྙེད་པའི་དོན་དུ་དེའི་བར་ཆད་བྱེད་པ་ལ་ཁྲོས་པར་གྱུར་ན་བསོད་ནམས་ཟད་ཅིང་སྡིག་པ་འཕེལ་བར་མི་འགྱུར་རམ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤོག་ངོས་ ༡༠༢ ཞེས་གསུངས་པ་ལྟར། ལོག་འཚོས་བསོད་ནམས་ཟད་ཅིང་སྡིག་པ་འཕེལ་བར་བསྟན།
ལོག་འཚོ་སྤང་ཐབས།
བཟོད་པ་བསྒོམ་པ། "གནོད་པ་བྱས་པ་ལ༷་ནི༷་རྟེན༷་བཅ༷ས་ན༷ས་བདག་གིས་བཟོད་པ་ བསྒོམ་ནུས་ན་བཟོ༷ད་པ་བསྒོམ་པས༷་བད༷ག་གི་སྡིག༷་པ་མ༷ང་དུ༷་འབྱང༷་ཞིང་བསོད་ནམས་ཀྱི་ཚོགས་རྒྱ་ཆེན་པོ་རྫོགས་པར་འགྱུར་བས་ན་དགྲ་བོས་བདག་ལ་ཕན་བཏགས་པ་ཡིན་ནོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤོག་ངོས་ ༣༢༤ཞེས་གསུངས།

དགེ་བ་ལ་གཞོལ་བ། "དགེ་སློང་དག་དེ་ལྟ་བས་ན་འདི་ལྟར་བསླབ་པར་བྱ་སྟེ། རྙེད་པ་དང་བཀུར་སྟི་གང་ཡིན་པ་ཟིལ་གྱིས་མནན་པར་བྱའི། རྙེད་པ་དང་བཀུར་སྟི་བྱུང་བ་ལ་སེམས་གཏུགས་ཏེ་གནས་པར་མི་བྱ་སྟེ་དགེ་སློང་དག་ཁྱེད་ཀྱིས་དེ་ལྟར་བསླབ་པར་བྱའོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༥༦༧ཞེས་གསུངས།
བསྡུས་དོན།
ལོག་འཚོ་ནི་ནང་པའི་ཆོས་ལུགས་ནང་གི་སྤང་བྱ་གལ་ཆེན་ཞིག་ཡིན། འདི་ནི་རྙེད་པ་དང་བཀུར་སྟིའི་ཆེད་དུ་ཚུལ་འཆོས་དང་། ཁ་གསག གཞོག་སློང་། ཐོབ་འཇལ། རྙེད་པས་རྙེད་པ་ཚོལ་བ་བཅས་ལྔར་དབྱེ། ལོག་འཚོའི་ཉེས་དམིགས་ནི་ཚེ་འདིར་སྡུག་བསྔལ་དང་། ཚེ་ཕྱི་མར་ངན་སོང་དུ་སྐྱེ་བ། བསོད་ནམས་ཟད་ཅིང་སྡིག་པ་འཕེལ་བ་སོགས་ཡིན། དེས་ན་དགེ་སློང་དང་བྱང་ཆུབ་སེམས་དཔའ་རྣམས་ཀྱིས་ལོག་འཚོ་སྤངས་ཏེ། བཟོད་པ་བསྒོམ་པ་དང་། དགེ་བའི་ལས་ལ་གཞོལ་བ། རྙེད་པ་དང་བཀུར་སྟི་ལ་མི་ཆགས་པ་སོགས་བྱ་དགོས་པར་བསྟན། 
ལུང་ཁུངས།